VIBES GATE 11 - 502 | Sem & Johnsen
VIBES GATE 11 - 502
Lekker loftsleilighet fra 2009 med 2 bad, 3 sov., hems, takterrasse. Leiligheten kan deles. Ingen dok. avg.
- Ekstremt attraktiv beliggenhet i en av byens mest spennende gater
- Bygården ble omfattende renovert årene mellom 2007/2009
- Samtidig ble alle leilighetene i gården pusset opp
- Stue med utgang til takterrasse på ca. 5 kvm
- Stilrent HTH kjøkken med integrerte Miele hvitevarer
- 2 pene dusjbad/wc
- Nyere sikringsskap med automatsikringer
- Pent opparbeidet gårdsrom
- Borettslaget har etablert IN-ordning på fellesgjelden
Meget sentral beliggenhet i et urbant og populært boligområde på Majorstuen i Oslo med umiddelbar nærhet til et rikt servicetilbud, en rekke populære kaféer, restauranter og utesteder.
Majorstuen er et knutepunkt for offentlig kommunikasjon, inkludert trikk, t-bane, buss og flybuss.
Følger man Bogstadveien og Hegdehaugsveien fra Majorstuen ned forbi Slottet, når man Karl Johans gate og de øvrige handlegatene i Oslo sentrum på ca. 15-20 min. Bogstadveien har fått et estetisk løft og fremstår nå som en attraktiv og moderne handlegate, universelt utformet slik at alle skal ha lik mulighet til å benytte arealene. Fortauene har blitt bredere, det er ny belysning og det er anlagt trivelige byrom med benker og beplanting. Våren 2015 ble det også plantet nye kirsebærtrær på alle disse møteplassene.
Spaseravstand til store, flotte grøntarealer i både Stensparken, Frognerparken og Marienlystparken.
Fellesutgifter: Kr. 5.639,- pr. mnd.
Eiendomsskatt 2018: Ikke opplyst
5. etasje (tidligere loft) bta/bra/p-areal 105/98/98 kvm.
Loftsetasjen har et noe større gulvareal (ca. 115 kvm) som ikke er målbart etter Norsk Standard.
Leiligheten omfattes av primærrommene 98 kvm: Entré/gang, stue med åpen kjøkkenløsning, 2 dusjbad/wc, 3 soverom og garderoberom.
Fra stuen er det utgang til takterrasse på ca. 5 kvm. Hems over mellomgang.
Garderoberommet er iht. byggemeldt tegning godkjent som bod og er dermed ikke godkjent som rom for varig opphold.
Tøff og spennende bolig med gode rom og fleksibel løsning
Lekkert med HTH-kjøkken med integrerte Míele hvitevarer
Garderoberommet/boden er dog av takstmannen medregnet i primærarealet. Det gjøres oppmerksom på at takstmanns oppmålinger gjøres etter dagens bruk.
Leiligheten disponerer 1 kjellerbod på ca. 4 kvm iht. takstmannens målinger. Det foreligger ikke spesiell hjemmel for boden, da denne ligger i et areal som er definert som fellesareal. Boden har vært disponert av eier i hele eiertiden.
Bygården ble omfattende renovert årene mellom 2007/2009 med ny fasade, nytt elektrisk anlegg, nye avløpsrør og ny kjeller. Samtidig ble alle leilighetene pusset opp.
Meget hyggelig loftsleilighet med gjennomgående god standard på overflater og utstyr.
Lys og fin stue med åpen kjøkkenløsning og utgang til takterrasse på ca. 5 kvm.
HTH kjøkkeninnredning, baldakin med downlights, slimline avtrekksvifte. Laminat benk med planlimt stålkum og keramisk topp. Integrert komfyr, oppvaskmaskin og kjøl/frys.
2 pene, flislagte dusjbad/wc med varmekabler i gulv. Downlights. Speil og skap. Vegghengt toalett. Servant med innredning. Dusj med glassdør. Opplegg for vaskemaskin på bad.
3 fine soverom samt 1 praktisk garderoberom/innvendig bod.
Parkett plank (1-stavs) i alle oppholdsrom. Fliser på bad
Malte veggflater. Fliser på bad
Malte himlinger. Diverse belysning og downlights.
Ventilasjon med naturlig avtrekk i ventilasjonskanal over tak. Til-luft i ventil yttervegg.
Sikringsskap med automatsikringer og jordfeilbryter. Det elektriske anlegget er ikke vurdert da dette ikke er takstmannens kompetanseområde.
Dørcalling og kabel-TV
Røykvarsler/brannvarslingsanlegg på gården og sprinkelanlegg for brannslukning er installert
Stue med adkomst til takterrasse
Klassisk bygård fra forrige århundreskifte. Gråsteinsmur/tegl fundamentert til antatt faste masser. Støpte kjellergulv. Drenering er ikke vurdert da denne ikke er synlig (antatt fra byggeår). Yttervegger i teglsteinsmur, utvendig pusset og malt. Etasjeskiller antatt trebjelkelag/stubbloftleire. Vinduer fra Danapane 1982, malte karmer og gerikter. Lyd/brann klassifisert entredør fra Jømna Brug, B30. Trapper i oppgang er av tre og jern/stål konstruksjon. Trinn belagt med vinyl/banebelegg. Takkonstruksjon er valmet saltak i treverk. Tak er antatt tekket med takplater. Takrenner i stål. Tak er ikke inspisert av takstmann, kun besiktiget fra bakkenivå. Bygningen er godt vedlikeholdt, med normal bruksslitasje.
Åpen og luftig løsning mellom stue, speisestue og kjøkken
Pent opparbeidet fellestomt på 631 kvm iht. arealbekreftelse fra kommunen.
Elektrisk oppvarming med panelovner og varmekabler på bad. Selger har ikke bebodd leiligheten og har således ikke kjennskap til årlig strømforbruk.
Vibesgate 11 Borettslag, org. nr. 992885645 Vibes gate 11 er et sameie. Dette sameiet består av fire seksjoner: 3 næringsseksjoner og 1 samleseksjon i eiendommen gnr. 214, bnr. 412. Dette sameiet har egne vedtekter. Borettslaget Vibes gate 11 AS er eier av samleseksjonen. Leiligheten som er for salg er en del av dette borettslaget og omfattes dermed av Lov om borettslag.
Soverom 1 med adkomst til bod/garderobe
Vibesgate 11 Borettslag er registrert i Foretaksregisteret i Brønnøysund med organisasjonsnummer 992885645 og består av 28 andeler. Meget veldriftet borettslag.
Det er vedtatt forbud om husdyrhold, men styret kan likevel samtykke til dette dersom gode grunner taler for det.
Det gjøres oppmerksom på at kun fysiske personer kan stå som eier av andelsbrevene. Ingen enkeltpersoner kan eie mer enn en andel i borettslaget.
Andelseier kan ikke benytte boligen til annet enn boligformål uten styrets samtykke.
Vinter/våren 2018, ble det fremmet en sak på styremøte ang oppussing av vinduer i oppgangene og male oppgangene. Styret har her vedtatt å innhente tilbud på dette, og starte opp prosessen når alle leiligheter Fredensborg AS eier er solgt, grunnet slitasje ved inn og utflytting.
Se nabolagsprofil for oversikt over skoler og barnehager i området
Garderobe/bod inn fra soverom 1
Kr. 159.314,- pr. 31.12.2017 iht. forretningsfører. Av dette utgjør kr. 150.000,- andel av selskapets lån (langsiktig gjeld), mens de resterende kr. 9.314,- utgjør andel kortsiktig gjeld.
Borettslaget har lån i OBOS banken.
Restgjeld kr. 7.265.000,- pr. 31.12.2017.
Rente 2,55% pr. 31.12.2017
Selskapet har ett lån med avdragsfrihet. Lånekostnadene for den enkelte andel vil øke pr. måned når selskapet begynner å betale avdrag. Estimatet forutsetter at avdrags- og rentebetingelsene pr. 31.12.2017 beholdes uendret. Fremtidige endringer i lånebetingelsene vil kunne medføre endringer i informasjon gitt her. Man må derfor utvise forsiktighet med å bruke beregningene som grunnlag for økonomisk planlegging eller investeringer. Det understrekes at felleskostnadene i et borettslag ikke nødvendigvis vil øke fra det tidspunkt avdragene begynner å løpe. Det er borettslagets styre som bestemmer om felleskostnadene skal økes og fra hvilket tidspunkt. Avdragsfriheten gjelder lån hvor det er inngått avtale om mulighet for individuell nedbetaling (IN-ordning).
Av husleien utgjør kr. 331,- renter av andel felleslån. For denne leiligheten vil potensiell økning i felleskostnader fra 01.06.2019 være kr. 200,- pr. mnd.
Andelseier kan ikke uten samtykke fra styret leie ut boligen til andre. Som utleie regnes alle tilfeller der andelseieren overlater bruken av boligen til andre (med eller uten vederlag).
Med styrets godkjenning kan andelseieren leie ut hele boligen til andre i inntil tre år. Vilkåret er at andelseieren selv eller andelseierens ektefelle eller slektning i rett opp- eller nedstigende linje eller fosterbarn av andelseieren eller ektefellen først har bodd i boligen i minst ett av de siste to år. Skal andelseieren leie ut boligen ut igjen etter denne regelen, må vilkåret i forrige punktum være oppfylt.